কেকেআরের পাঠানকে নিয়ে একটা মজার গল্প চালু আছে যে, ইনি রোজ মোটেও খেলবেন না। কিন্তু যে দিন টিমের সবচেয়ে দরকার হবে, যে দিন আর কেউ বাঁচাতে পারবেন না, সে দিন বরোদা-বম্বার এমন রুদ্রমূর্তি ধরবেন যে, প্রতিপক্ষকে স্রেফ খড়কুটোর মতো উড়ে স্টেডিয়ামের বাইরে গিয়ে পড়তে হবে! দু’বছর আগে টিমকে প্লে অফে তোলার প্রয়োজনে ও রকম একটা বেরিয়েছিল। আজ, আবার বেরোল। একই প্রেক্ষাপটে। অধিনায়কের অত্যন্ত প্রয়োজনের সময়। সোমবার হেরে গেলে তো প্লে-অফ স্বপ্ন থেকে অনেক, অনেক দূরে চলে যেতেন ক্যাপ্টেন গম্ভীর।